Vždy sa potešíme, ak stretneme mladých ľudí, ktorých hobby je slovenčina. Veď kto sa rozhodne učiť sa ju napriek tomu, že sa s ňou dá dorozumieť len na Slovensku? Čestná predsedníčka Nadácie RZ JUDr.Renáta Zmajkovičová sa stretla so skupinou dvanástich študentov z Užhorodu, ktorí náš jazyk ovládajú a intenzívne ho študujú. A sú to práve oni, ktorí 70 rokov od konca druhej svetovej vojny, vojnu zažívajú na vlastnej koži. Chcú žiť a túžia po mieri. Je to taká obyčajná túžba, ktorú si zaslúžime všetci.